Α4-0226/95

Απόφαση σχετικά με την κοινή θέση η οποία καθορίστηκε από το Συμβούλιο για την έκδοση απόφασης του Ευρωπαϊκού Κοινοβουλίου και του Συμβουλίου για την έγκριση σχεδίου δράσης για την καταπολέμηση του καρκίνου στο πλαίσιο των δράσεων στον τομέα της δημόσιας υγείας (1996-2000) (C4-0274/95 - 94/0105(COD))

(Διαδικασία συναπόφασης : δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0274/95 - 94/0105(COD)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 68 της 20.03.1995, σελ. 17)) επί της πρότασης της Επιτροπής προς το Ευρωπαϊκό Κοινοβούλιο και το Συμβούλιο COM(94)0083 ((EE C 139 της 21.05.1994, σελ. 12)),

- έχοντας υπόψη την τροποποιημένη πρόταση της Επιτροπής COM(95)0131 ((ΕΕ C 143 της 09.06.1995, σελ. 16)),

- έχοντας υπόψη το άρθρο 189 Β, παρ. 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4- 0226/95),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189Β, παρ. 2, σημείο δ) της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικώς την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στην Επιτροπή και το Συμβούλιο.

(Τροπολογία 1)

Δέκατη αιτιολογική σκέψη

>Αρχικό κείμενο>

10. ότι, με την εξασφάλιση της ευρύτερης ενημέρωσης σχετικά με τα αίτια του καρκίνου και την πρόληψή του, με τη βελτίωση της συγκρισιμότητας και της σχετικής ενημέρωσης καθώς και με την ανάπτυξη συμπληρωματικών ενεργειών, όσον αφορά την διαπαιδαγώγηση για την υγεία, το παρόν σχέδιο δράσης θα συμβάλει στην υλοποίηση των κοινοτικών στόχων που προβλέπει το άρθρο 129 της συνθήκης,

>Κείμενο μετά την ψηφοφορία στο ΕΚ>

10. ότι, με την εξασφάλιση της ευρύτερης ενημέρωσης σχετικά με τα αίτια του καρκίνου και την πρόληψή του, με τη βελτίωση της συγκρισιμότητας και της σχετικής ενημέρωσης καθώς και με την ανάπτυξη συμπληρωματικών ενεργειών, όσον αφορά την διαπαιδαγώγηση για την υγεία, κυρίως όσον αφορά ιδιαίτερες ομάδες και ειδικά τα παιδιά το παρόν σχέδιο δράσης θα συμβάλει στην υλοποίηση των κοινοτικών στόχων που προβλέπει το άρθρο 129 της συνθήκης,

(Τροπολογία 2)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

10α. ότι, πρέπει να ληφθούν μέτρα για την αντιμετώπιση της διαφήμισης στα μέσα μέσων μαζικής ενημέρωσης των συνηθειών που συμβάλλουν στην πρόκληση καρκίνου, για παράδειγμα κακές συνήθειες που αφορούν τη διατροφή και το κάπνισμα

(Τροπολογία 3)

Ενδέκατη αιτιολογική σκέψη

>Αρχικό κείμενο>

11. ότι πρέπει η Επιτροπή να εξασφαλίσει την εφαρμογή του σχεδίου δράσης σε στενή συνεργασία με τα κράτη μέλη[semigr ] ότι επιβάλλεται προς τούτο να προβλεφθεί διαδικασία βάσει της οποίας θα διασφαλισθεί η πλήρης συμμετοχή των κρατών μελών στην εφαρμογή αυτή.

>Κείμενο μετά την ψηφοφορία στο ΕΚ>

11. ότι πρέπει η Επιτροπή να εξασφαλίσει την εφαρμογή του παρόντος σχεδίου σε στενή συνεργασία με τα κράτη μέλη[semigr ]

(Τροπολογία 4,)

Δέκατη έκτη αιτιολογική σκέψη

>Αρχικό κείμενο>

16. ότι η κοινοτική συμβολή στην καταπολέμηση του καρκίνου συμπεριλαμβάνει όλες τις πτυχές πρωτογενούς, δευτερογενούς και τριτογενούς πρόληψης, συμπεριλαμβανομένων των πτυχών που συμβάλλουν στη μείωση των επιπτώσεων της ασθένειας και στη βελτίωση της δυνατότητας θεραπείας της καθώς και της ποιότητας ζωής των ασθενών,

>Κείμενο μετά την ψηφοφορία στο ΕΚ>

16. ότι μία συστηματική πολιτική καταπολέμησης του καρκίνου συμπεριλαμβάνει όλες τις πτυχές πρωτογενούς, δευτερογενούς και τριτογενούς πρόληψης, συμπεριλαμβανομένης της ανταλλαγής εμπειριών σχετικά με τον έλεγχο της ποιότητας της διάγνωσης και της θεραπείας λαμβάνοντας υπόψη τις ψυχοκοινωνικές όψεις και ιδιαίτερα την ποιότητα ζωής.

(Τροπολογία 5)

Δέκατη όγδοη αιτιολογική σκέψη

>Αρχικό κείμενο>

18. ότι οι στόχοι του παρόντος σχεδίου και των δράσεων που διεξάγονται για την υλοποίησή του περιλαμβάνονται στις απαιτήσεις προστασίας της υγείας που αναφέρονται στο άρθρο 129 παράγραφος 1 τρίτο εδάφιο της Συνθήκης και αποτελούν ως εκ τούτου συνιστώσα και των άλλων πολιτικών της Κοινότητας.

>Κείμενο μετά την ψηφοφορία στο ΕΚ>

18. ότι οι στόχοι του παρόντος σχεδίου και των δράσεων που διεξάγονται για την υλοποίησή του περιλαμβάνονται στις απαιτήσεις προστασίας της υγείας που αναφέρονται στο άρθρο 129 παράγραφος 1 τρίτο εδάφιο της Συνθήκης και αποτελούν ως εκ τούτου συνιστώσα και των άλλων πολιτικών της Κοινότητας, κυρίως των πολιτικών που αφορούν το περιβάλλον, την προστασία των εργαζομένων, την προστασία των καταναλωτών, τη διατροφή, το γεωργικό τομέα και την εσωτερική αγορά[semigr ]

(Τροπολογία 6)

Άρθρο 1, παράγραφος 4

>Αρχικό κείμενο>

4. Συγκεκριμένα, οι δράσεις που θα πρέπει να αναληφθούν περιλαμβάνουν:

>Κείμενο μετά την ψηφοφορία στο ΕΚ>

Διαγράφεται

- τον καθορισμό κοινών στόχων,

>Αρχικό κείμενο>

- την τυποποίηση και συλλογή συγκρίσιμων και συμβατών δεδομένων στον τομέα της υγείας,

>Αρχικό κείμενο>

- προγράμματα ανταλλαγής εμπειριών και επαγγελματιών στον τομέα της υγείας και προγράμματα διάδοσης των πλέον αποτελεσματικών πρακτικών,

>Αρχικό κείμενο>

- την ίδρυση δικτύων πληροφοριών,

>Αρχικό κείμενο>

- τη διεξαγωγή μελετών σε ευρωπαϊκή κλίμακα και τη διάδοση των αποτελεσμάτων τους,

>Αρχικό κείμενο>

- την εφαρμογή προτύπων προγραμμάτων και σχεδίων,

>Αρχικό κείμενο>

- τη σύνταξη εκθέσεων, ιδίως για τον έλεγχο των λαμβανομένων μέτρων.

(Τροπολογία 7)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

>Κείμενο μετά την ψηφοφορία στο ΕΚ>

Ο βασικός στόχος αποσκοπεί στη δημιουργία ενός δικτύου συνεργασίας μεταξύ της Επιτροπής και των εθνικών επιτροπών με σκοπό να διευκολύνει την κοινοτική δράση να λειτουργήσει ως καταλύτης στις δράσεις των κρατών μελών που αφορούν την καταπολέμηση του καρκίνου.

(Τροπολογία 8)

Άρθρο 2, παράγραφος 1

>Αρχικό κείμενο>

1. Η Επιτροπή διασφαλίζει, σε στενή συνεργασία με τα κράτη μέλη, την εφαρμογή των δράσεων που εκτίθενται στο Παράρτημα, σύμφωνα με τη διαδικασία του άρθρου 5.

>Κείμενο μετά την ψηφοφορία στο ΕΚ>

1. Η Επιτροπή διασφαλίζει σε στενή συνεργασία με τα κράτη μέλη, τις εθνικές επιτροπές συντονισμού και τους οργανισμούς και τις οργανώσεις δράσης για την πρόληψη του καρκίνου, την εφαρμογή του σχεδίου δράσης στους παρακάτω τομείς:

>Κείμενο μετά την ψηφοφορία στο ΕΚ>

Ι. Ανάπτυξη και ενίσχυση του ευρωπαϊκού δικτύου αρχειοθέτησης των περιπτώσεων καρκίνου και υποστήριξη των επιδημιολογικών μελετών που επικεντρώνονται στην πρόληψη.

ΙΙ. Πληροφόρηση του κοινού και εκπαίδευση στα θέματα υγείας

>Κείμενο μετά την ψηφοφορία στο ΕΚ>

ΙΙΙ.Επιμόρφωση προσωπικού υγείας για την πρόληψη του καρκίνου

ΙV. Πρώιμη ανίχνευση συμπτωμάτων και συστηματική διάγνωση

>Κείμενο μετά την ψηφοφορία στο ΕΚ>

V. Ανταλλαγή πληροφοριών σχετικά με τον έλεγχο της ποιότητας των διαγνώσεων και των θεραπειών κυρίως σε ό,τι αφορά τις θεραπευτικές αγωγές και τη συμβολή στη δημιουργία προτεραιοτήτων έρευνας που αφορά τον καρκίνο καθώς και τη μεταφορά των αποτελεσμάτων της βασικής έρευνας στις κλινικές δοκιμές.

>Κείμενο μετά την ψηφοφορία στο ΕΚ>

Οι ειδικές δράσεις στους τομείς αυτούς παρουσιάζονται στο παράρτημα

(Τροπολογία 9)

Άρθρο 2, παράγραφος 1α (νέα)

>Κείμενο μετά την ψηφοφορία στο ΕΚ>

1α. Η Επιτροπή συνεργάζεται με την ανώτατη επιτροπή εμπειρογνωμόνων που αποτελείται από κορυφαίες προσωπικότητες στον τομέα αυτό και ορίζονται από τα κράτη μέλη. Η επιτροπή αυτή θα συμβουλεύει την Επιτροπή για τις επιστημονικές, τεχνικές και ψυχοκοινωνικές όψεις της πρόληψης, της παρακολούθησης της ασθένειας καθώς και των θεραπευτικών αγωγών.

(Τροπολογία 10)

Άρθρο 2, παράγραφος 3

>Αρχικό κείμενο>

3. Τα κράτη μέλη καλούνται να λάβουν τα μέτρα που θεωρούν αναγκαία για το συντονισμό και την οργάνωση της εφαρμογής του παρόντος σχεδίου σε εθνικό επίπεδο.

>Κείμενο μετά την ψηφοφορία στο ΕΚ>

3. Τα κράτη μέλη καλούνται να λάβουν τα μέτρα για την εφαρμογή του παρόντος σχεδίου σε εθνικό επίπεδο.

(Τροπολογία 11)

Άρθρο 3, παράγραφος 1

>Αρχικό κείμενο>

1. Το χρηματοδοτικό πλαίσιο για την εκτέλεση του παρόντος σχεδίου δράσης για την περίοδο που αναφέρεται στο άρθρο 1 ανέρχεται σε 59 εκατομμύρια Ecu.

>Κείμενο μετά την ψηφοφορία στο ΕΚ>

1. Το χρηματοδοτικό πλαίσιο για την εκτέλεση του παρόντος σχεδίου δράσης για την περίοδο που αναφέρεται στο άρθρο 1 ανέρχεται σε 64 εκατομμύρια Ecu.

(Tροπολογία 12)

Άρθρο 4

>Αρχικό κείμενο>

Η Επιτροπή και τα κράτη μέλη μεριμνούν για τη συνοχή και τη συμπληρωματικότητα των δράσεων στα πλαίσια του παρόντος σχεδίου δράσης, και των άλλων συναφών κοινοτικών προγραμμάτων και πρωτοβουλιών, συμπεριλαμβανομένου του ερευνητικού προγράμματος βιοϊατρικής και υγείας, δυνάμει του κοινοτικού προγράμματος- πλαισίου για την έρευνα και των προγραμμάτων που θεσπίζουν ένα ολοκληρωμένο δίκτυο πληροφοριών (τεχνολογία της πληροφόρησης σε τομείς γενικού ενδιαφέροντος).

>Κείμενο μετά την ψηφοφορία στο ΕΚ>

Η Επιτροπή μεριμνά για τη συνοχή και τη συμπληρωματικότητα των δράσεων στα πλαίσια του παρόντος σχεδίου δράσης, και των άλλων συναφών κοινοτικών προγραμμάτων και πρωτοβουλιών, συμπεριλαμβανομένου του ερευνητικού προγράμματος βιοϊατρικής και υγείας, δυνάμει του κοινοτικού προγράμματος-πλαισίου για την έρευνα και των προγραμμάτων που θεσπίζουν ένα ολοκληρωμένο δίκτυο πληροφοριών (τεχνολογία της πληροφόρησης σε τομείς γενικού ενδιαφέροντος).

(Τροπολογία 13)

Άρθρο 5, παράγραφος 2, σημείο βα) (νέο)

>Κείμενο μετά την ψηφοφορία στο ΕΚ>

βα) η απλοποίηση και η βελτίωση των βασικών διοικητικών διαδικασιών του προγράμματος[semigr ] οι διαδικασίες αυτές θα δημοσιευθούν δεόντως.

(Τροπολογία 14)

Άρθρο 5, παράγραφος 2, σημείο γ)

>Αρχικό κείμενο>

γ) τους τρόπους, τα κριτήρια και τις διαδικασίες για την επιλογή και χρηματοδότηση των σχεδίων στο πλαίσιο του παρόντος προγράμματος, συμπεριλαμβανομένων και εκείνων που συνεπάγονται συνεργασία με τους αρμόδιους διεθνείς οργανισμούς στον τομέα της δημόσιας υγείας και τη συμμετοχή των χωρών που αναφέρονται στο άρθρο 6 παράγραφος 2,

>Κείμενο μετά την ψηφοφορία στο ΕΚ>

γ) τους τρόπους, τα κριτήρια και τις διαδικασίες για την επιλογή των σχεδίων στο πλαίσιο του παρόντος προγράμματος, συμπεριλαμβανομένων και εκείνων που συνεπάγονται συνεργασία με τους αρμόδιους διεθνείς οργανισμούς στον τομέα της δημόσιας υγείας και τη συμμετοχή των χωρών που αναφέρονται στο άρθρο 6 παράγραφος 2,

(Τροπολογία 15)

Άρθρο 5, παράγραφος 4, εισαγωγική πρόταση

>Αρχικό κείμενο>

4. Ο αντιπρόσωπος της Επιτροπής ενημερώνει τακτικά την επιτροπή:

>Κείμενο μετά την ψηφοφορία στο ΕΚ>

4. Ο αντιπρόσωπος της Επιτροπής ενημερώνει τακτικά την επιτροπή και την αρμόδια επιτροπή του Ευρωπαϊκού Κοινοβουλίου.

(Τροπολογία 16)

Άρθρο 5α (νέο)

>Κείμενο μετά την ψηφοφορία στο ΕΚ>

Άρθρο 5α

>Κείμενο μετά την ψηφοφορία στο ΕΚ>

Η Επιτροπή αποσκοπεί σε μία πραγματική συνεργασία μεταξύ των πολυεθνικών ομάδων εργασίας στο πλαίσιο ενός πνεύματος άμιλλας και ολοκλήρωσης. Στην περίπτωση που ένα συγκεκριμένο σχέδιο εγκριθεί θα υπάρχει δυνατότητα και σε άλλες ομάδες εργασίας να συμμετάσχουν σ´ αυτό.

(Τροπολογία 17)

ΠΑΡΑΡΤΗΜΑ, μέρος Β, «Δράσεις», σημείο 8α (νέο)

>Κείμενο μετά την ψηφοφορία στο ΕΚ>

8α. Εφαρμογή προτύπου σχεδίου στα μέσα μαζικής με θέμα: «ευρωπαϊκές προσωπικότητες κατά του παθητικού καπνίσματος» που θα περιλαμβάνει δέσμευση των πολιτικών αρχηγών των κοινωνικών ομάδων, προσωπικοτήτων του επιστημονικού και του καλλιτεχνικού κόσμου να μην καπνίζουν δημόσια.

(Τροπολογία 18)

ΠΑΡΑΡΤΗΜΑ, μέρος Β, «Δράσεις», σημείο 9

>Αρχικό κείμενο>

9. Επιλογή, διάδοση και αξιολόγηση των επιπτώσεων των καλύτερων μεθόδων μείωσης της κατανάλωσης καπνού στα κράτη μέλη, στα πλαίσια προτύπων δράσεων που θέτουν σε εφαρμογή τις μεθόδους αυτές με τη συνεργασία του υγειονομικού προσωπικού. Συνέχιση της κατάταξης των επικίνδυνων ουσιών και παρασκευασμάτων, με σκοπό τη βελτίωση της συσκευασίας και της επισήμανσής τους.

>Κείμενο μετά την ψηφοφορία στο ΕΚ>

9. Επιλογή, σε ευρωπαϊκό επίπεδο, διάδοση και αξιολόγηση των επιπτώσεων των καλύτερων μεθόδων αποτοξίνωσης από τον καπνό στα κράτη μέλη, στα πλαίσια προτύπων δράσεων που θέτουν σε εφαρμογή τις μεθόδους αυτές με τη συνεργασία του υγειονομικού προσωπικού. Συνέχιση της κατάταξης των επικίνδυνων ουσιών και παρασκευασμάτων, με σκοπό τη βελτίωση της συσκευασίας και της επισήμανσής τους.

(Τροπολογία 19)

ΠΑΡΑΡΤΗΜΑ, μέρος Β, «Δράσεις», σημείο 10

>Αρχικό κείμενο>

10. Συμβολή στην κατάρτιση και εφαρμογή ολοκληρωμένων προγραμμάτων διαπαιδαγώγησης στον τομέα της υγείας σε διάφορα πλαίσια με ιδιαίτερη έμφαση στην πρόληψη του καρκίνου. Καθορισμός και εφαρμογή συμπληρωματικών σχεδίων πρόληψης του καρκίνου για συγκεκριμένες ομάδες σε διάφορα πλαίσια.

Αξιολόγηση των πρωτοβουλιών διαπαιδαγώγησης των νέων σε θέματα υγείας, με προτεραιότητα στην ανάπτυξη, εκ μέρους του ατόμου, αισθήματος ευθύνης έναντι της υγείας του, στην πρόληψη του καπνίσματος και της υπερβολικής κατανάλωσης οινοπνεύματος, στην προώθηση της υγιεινής διατροφής ιδίως της αυξημένης κατανάλωσης οπωρολαχανικών και κατάλληλων εκστρατειών στα μέσα μαζικής ενημέρωσης σχετικά με την υγιεινή διατροφή και στην ευαισθητοποίηση στους κινδύνους που συνδέονται με την υπερβολική έκθεση του δέρματος στις υπεριώδεις ακτινοβολίες.

>Κείμενο μετά την ψηφοφορία στο ΕΚ>

10. Συμβολή στην κατάρτιση και εφαρμογή ολοκληρωμένων προγραμμάτων διαπαιδαγώγησης στον τομέα της υγείας με ιδιαίτερη έμφαση στην πρόληψη του καρκίνου. Καθορισμός και εφαρμογή συμπληρωματικών σχεδίων πρόληψης του καρκίνου για συγκεκριμένες ομάδες (πολεοδόμοι, περιβαλλοντολόγοι, αρχιτέκτονες, ιατροί ακτινολόγοι) σε διάφορα πλαίσια.

Aξιολόγηση στο πλαίσιο των κοινοτικών προτύπων δικτύων, με προτεραιότητα στην ανάπτυξη, εκ μέρους του ατόμου, αισθήματος ευθύνης έναντι της υγείας του, στην πρόληψη του καπνίσματος και της υπερβολικής κατανάλωσης οινοπνεύματος, στην προώθηση της υγιεινής διατροφής ιδίως της αυξημένης κατανάλωσης οπωρολαχανικών και κατάλληλων εκστρατειών στα μέσα μαζικής ενημέρωσης σχετικά με την υγιεινή διατροφή και τους κινδύνους που συνδέονται με την υπερβολική έκθεση του δέρματος στις υπεριώδεις ακτινοβολίες, έχοντας πάντα υπόψη κυρίως τους νέους.